Jeff Saibene

Jeff Saibene  (s. 13. syyskuuta 1968) on luxemburgilainen jalkapallovalmentaja ja entinen keskikenttäpelaaja. 

Ura pelaajana

Kotimaassaan Union Luxembourgin joukkueessa 1985 uransa aloittanut Saibene siirtyi 1986 Belgiaan Standard Liègen joukkueeseen, jossa ura ei kuitenkaan ottanut tulta alleen ja kolmen kauden aikana hän pelasi vain seitsemän ottelua. 1989 Saibene siirtyi FC Aarauhun. Hän pelasi vuosia Sveitsissä edustaen Aarauta kahteen otteeseen. 1999 hän palasi kotimaahansa pelaten FC Swift Hesperangessa kolme kautta. Hän lopetti uransa vuonna 2002.

Luxemburgin maajoukkueessa Saibene pelasi vuosina 1986–2001 kaikkiaan 64 maaottelua onnistumatta kertaakaan maalinteossa. 

Meriitit pelaajana

 Luxemburgin cup: 1986
 Sveitsin mestaruus: 1993

Ura valmentajana

Saibene aloitti valmennusuransa Luxemburgin maajoukkueen apulaisvalmentajana vuonna 2001. Allan Simonsenin jätettyä päävalmentajan tehtävänsä vuonna 2004 myös Saibene jätti tehtävänsä. Vuonna 2006 hän siirtyi FC Thunin apulaisvalmentajaksi ja Heinz Peischlin potkujen jälkeen maaliskuussa 2007 Saibene nousi loppukaudeksi Thunin päävalmentajaksi.

Kesällä 2007 Saibene palasi FC Aarauhun apulaisvalmentajaksi. Yhdessä puolalaisen Ryszard Komornickin Saibene luotsasi Aaraun kahdesti perättäin Sveitsin superliigan viidenneksi. Jeff Saibene  - Cheftrainer  Komornickin lähdettyä seurasta kauden 2008/09 jälkeen Saibene nousi päävalmentajaksi. Pesti päättyi kuitenkin lyhyeen Aaraun juututtua liigan hännille ja luxemburgilainen sai potkut jo lokakuussa 2009. Martin Andermatt neuer Trainer beim FC Aarau 

Aarau-pestinsä jälkeen Saibene toimi Luxemburgin U21-maajoukkueen päävalmentajana, kunnes siirtyi maaliskuussa 2011 FC St. Gallenin peräsimeen. Saibene, nouvel entraîneur de St-Gall  Saibenen johdolla St. Gallen voitti kaudella 2011/12 Challenge Leaguen mestaruuden ja nousi takaisin pääsarjaan, josta se oli keväällä 2011 pudonnut. Luxemburgilaisen alaisuudessa St. Gallen menestyi hyvin ja kaudella 2012/13 kolmossija toi paikan Eurooppa-liigaan. Parempaa menestystä ei enää Saibenen alaisuudessa tullut, kausi 2013/14 päättyi seitsemänteen sijaan ja kaudella 2014/15 sijoitus oli pykälää parempi. Elokuussa 2015 Saibene oli pisimpään samassa seurassa työskennellyt Sveitsin liigan päävalmentaja. Nur Saibene und Contini halten sich seit einem Jahr Ennätys ei kuitenkaan pelastanut luxemburgilaista potkuilta, jotka seura hänelle antoi syyskuun alussa 2015. Coach Saibene verlässt St. Gallen

Kuukausi St. Gallenista saamiensa potkujen jälkeen Saibene palasi FC Thunin päävalmentajaksi. Saibene so gut wie sicher neuer Thun-Coach Saibene luotsasi Thunin kaudella 2015/16 Sveitsin liigassa kuudenneksi. Maaliskuussa 2017 Saibene jätti Thunin ja siirtyi Saksan 2. Bundesliigan DSC Arminia Bielefeldin päävalmentajaksi.LUXEMBURGER SAIBENE WIRD BIELEFELD-COACH Saibenen johdolla Arminia säilytti sarjapaikkansa pisteen erolla karsintaviivaan. Kaudella 2017/18 Saibene johdatti Arminian 2. Bundesliigassa neljänneksi, mikä oli joukkueen paras sijoitus sitten 2000-luvun alun. Eroa nousukarsintaan jäi lopulta kahdeksan pistettä. Kaudella 2018/19 menestys oli jälleen heikompaa ja sarjan alempaan keskikastiin pudonnut Arminia erotti Saibenen joulukuussa 2018.Arminia stellt Saibene und Rump frei 

Kesällä 2019 Saibene allekirjoitti kaksivuotisen sopimuksen Saksan 3. Ligaan pudonneen FC Ingolstadtin kanssa.Neuer Cheftrainer beim FC Ingolstadt 04: Der 50-jährige Luxemburger Jeff Saibene Hän sai potkut heikkojen esitysten vuoksi maaliskuussa 2020. Fußball / FC Ingolstadt entlässt Jeff Saibene 

Lokakuussa 2020 Saibenesta tuli FC Kaiserslauternin päävalmentaja.Saibene neuer Trainer in Kaiserslautern Kaiserslauternin tulokset 3. Ligassa olivat heikkoja ja Saibene erotettiin jo tammikuussa 2021.Kaiserslautern trennt sich von Saibene

Kesäkuussa 2021 Saibene palasi valmennustehtäviin kotimaahansa Racingin päävalmentajaksi.Jeff Saibene wird Trainer in Luxemburg Saibene luotsasi Racingin Luxemburgin cup-mestariksi kaudella 2021/22.Football: Racing wins the Luxembourg Cup Saibene jätti tehtävänsä menestyksestä huolimatta kauden jälkeen.Trainer Jeff Saibene verlässt Racing

Elokuussa 2022 Saibene palasi valmentamaan Sveitsiin, kun hänestä tuli Challenge Liigassa putoamiskamppailuun vajonneen Neuchâtel Xamaxin päävalmentaja.Nach fünf Jahren kehrt Jeff Saibene in die Schweiz zurück  Hän jätti tehtävänsä huhtikuussa 2023.Les chemins de Jeff Saibene et Neuchâtel Xamax se séparent

Meriitit valmentajana

 Luxemburgin cup: 2022
 Challenge Liiga: 2012

Lähteet

Luokka:Luxemburgilaiset jalkapalloilijat
Luokka:Luxemburgilaiset jalkapallovalmentajat
Luokka:Vuonna 1968 syntyneet
Luokka:Elävät henkilöt